id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id ms ms id id id id ms ms id id ms ms ms ms id id id id id id id id ms ms ms ms id pl ms ms ms ms ms ms id ms ms ms ms id ms id ms ms id id id ms ms ms ms ms id id id id id ms id de ms ms ms en id id ms ms id eo id ms tr de en ms ms en en en en en id ms id id id en id id jv ms id id it es id id en id ms ms ms ms ms ms
Denyutan Nadi Laju Tingkatkan Risiko Penyakit Mental, Ini Kaitannya!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Nadi Kerap Berdenyut Laju? BAHAYA! Anda Mungkin Akan Alami Masalah Jiwa
Ditulis oleh Muhammad Wa'iz Disemak pada 26/04/2022
Disemak secara perubatan oleh Dr. Joseph Tan
Denyutan nadi laju boleh menjadi tanda kepada pelbagai jenis masalah kesihatan. Kajian terbaru menunjukkan ia juga boleh meramal risiko masalah mental!
Seperti yang anda sedia maklum, kadar denyutan nadi bagi setiap individu adalah berbeza.
Namun, ia berada dalam lingkungan nilai normal yang sama. Bagi orang dewasa, kadar denyutan nadi kebiasaannya berada pada nilai di antara 60 hingga 100 denyutan seminit.
Umumnya, nilai denyutan rendah adalah lebih ideal berikutan ia merupakan tanda bahawa jantung anda tidak perlu bekerja keras untuk memenuhi keperluan sel badan.
Pun begitu, bagaimana saintis meramal risiko penyakit mental melalui denyutan nadi dan apa kaitan di antara keduanya?
Teruskan membaca untuk mengetahuinya dengan lebih lanjut.
Bila denyutan nadi laju?
Seperti yang telah penulis sebutkan di atas, terdapat pelbagai jenis faktor yang boleh mempengaruhi kadar denyutan nadi normal seseorang.
Sama ada anda mengambil ubat, baring, berdiri, bergerak, dalam keadaan stres atau sedang berehat, kepelbagaian nilai denyutan nadi penting bagi memastikan sel badan mendapat keperluan yang mencukupi.
Walaupun nilai normal adalah di antara 60 hingga 100 denyutan seminit, jika denyutan nadi anda melebihi nilai 90, ia sudah dianggap tinggi.
Kajian menunjukkan peningkatan pada kadar denyutan nadi mempunyai kaitan yang kuat dengan risiko penyakit kardiovaskular.
Bagaimana pula dengan denyutan nadi bagi kanak-kanak?
Mereka mempunyai kadar denyutan waktu rehat yang lebih laju berbanding orang dewasa berikutan proses metabolisme yang tinggi.
Sebagai contoh, bayi yang baru lahir mempunyai kadar denyutan nadi di antara 100 hingga 150 denyutan seminit dan ia dianggap normal.
Nilai tersebut akan berubah apabila mereka membesar:
0 hingga 1 bulan: 70 hingga 190 denyutan seminit
1 hingga 11 bulan: 80 hingga 160 denyutan seminit
12 hingga 24 bulan: 80 hingga 130 denyutan seminit
3 hingga 4 tahun: 80 hingga 120 denyutan seminit
5 hingga 6 tahun: 75 hingga 115 denyutan seminit
7 hingga 9 tahun: 70 hingga 100 denyutan seminit
10 tahun ke atas: 60 hingga 100 denyutan seminit
Kadar denyutan nadi dan penyakit mental
Kajian yang diterbitkan di laman Psikiatri JAMA telah melibatkan 1,794,361 subjek yang berusia seawal 18 tahun.
Maklumat kadar denyutan nadi dan tekanan darah telah diambil daripada Program Latihan Ketenteraan Sweden bermula dari tahun 1969 hingga 2010.
Ia telah dibandingkan dengan maklumat rekod kesihatan nasional sehingga tahun 2013.
Kadar denyutan nadi tertinggi yang direkodkan melebihi 82 denyutan seminit dan keadaan tersebut menunjukkan kaitan dengan penyakit mental:
Adakah ini bermakna mereka yang mempunyai denyutan nadi laju sahaja berisiko mendapat masalah mental?
Perbandingan rekod menunjukkan mereka yang mempunyai denyutan nadi kurang daripada 62 denyutan seminit mempunyai kaitan dengan tabiat penggunaan dadah terlarang dan masalah jenayah.
Kaitan tersebut turut boleh diaplikasikan kepada tekanan darah subjek.
Mereka yang mempunyai tekanan darah tinggi atau rendah juga mempunyai risiko untuk mendapat masalah mental.
Namun, kaitannya tidak sekuat maklumat denyutan nadi jantung.
Menurut pengkaji Universiti Helsinki, Antti Latvala, keadaan tersebut boleh menjadi tanda kepada masalah yang dialami oleh subjek.
Sebagai contoh, mereka yang stres kebiasaannya mempunyai kadar degupan jantung yang lebih laju.
Berdasarkan kepada rumusan tersebut, penting untuk kita faham bahawa bukan semua individu yang mengalami denyutan nadi laju akan didiagnosis dengan masalah mental.
Penyakit mental sangat kompleks dan ia boleh diakibatkan oleh pelbagai jenis faktor luaran dan dalaman.
Punca degupan jantung tidak normal
Terdapat pelbagai faktor yang boleh mempengaruhi kadar denyutan nadi anda.
Antaranya adalah seperti berikut:
Stres emosi sehingga menyebabkan denyutan nadi laju.
Suhu persekitaran tinggi. Badan terpaksa bekerja keras untuk membuang keluar haba.
Menukar posisi secara tiba-tiba (berdiri terlalu laju).
Melakukan aktiviti fizikal. Jantung akan mengepam darah lebih laju untuk memastikan sel badan mendapat keperluan yang mencukupi untuk menjalankan aktiviti senaman.
Ubat dan dadah terlarang. Dadah seperti kokain dan ekstasi boleh menyebabkan denyutan nadi anda meningkat buat sementara waktu.
Ketakutan boleh merembeskan hormon adrenalin. Keadaan ini juga boleh meningkatkan kadar denyutan nadi.
Perubahan hormon. Perubahan paras hormon di dalam badan semasa hamil dan menopaus turut mempengaruhi kadar denyutan nadi jantung.
Dalam keadaan tertentu, peningkatan denyutan nadi tidak menyebabkan sebarang komplikasi kesihatan.
Namun, jika ia berlaku dalam jangka masa panjang, ia boleh menyebabkan kesan negatif terhadap tahap kesihatan badan secara menyeluruh.
Antara faktor yang boleh menyebabkan denyutan nadi laju kronik adalah:
Penggunaan produk tembakau dan tabiat merokok.
Pengambilan alkohol secara berlebihan.
Masalah kesihatan seperti anemia, penyakit injap jantung dan sebagainya.
Denyutan nadi jantung boleh jadi tidak normal jika anda menjalani gaya hidup tidak sihat.
Kajian menunjukkan bahawa denyutan nadi laju atau perlahan boleh meningkatkan risiko masalah jantung dan mental.
Sekiranya anda sering rasa berdebar-debar, sila berjumpa dengan doktor untuk khidmat nasihat kesihatan dan rawatan.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
High resting heart rate and blood pressure linked to later mental health disorders. (https://www.sciencedaily.com/releases/2016/10/161026132932.htm). Diakses pada 25 Mac 2021.
All about heart rate. (https://www.heart.org/en/health-topics/high-blood-pressure/the-facts-about-high-blood-pressure/all-about-heart-rate-pulse#.WmpZmZM-dTZ). Diakses pada 25 Mac 2021.
Association of resting heart rate and blood pressure in late adolescence with subsequent mental disorders. (https://jamanetwork.com/journals/jamapsychiatry/fullarticle/2569454). Diakses pada 25 Mac 2021.
Tachycardia: Fast Heart Rate. (https://www.heart.org/en/health-topics/arrhythmia/about-arrhythmia/tachycardia–fast-heart-rate#.WqrBhxPwZEJ). Diakses pada 25 Mac 2021.
Schizophrenia. https://my.clevelandclinic.org/health/diseases/4568-schizophrenia. Diakses pada 25 Mac 2021.
Nak Tahu Keadaan Janin, Kena Pantau Degupan Jantung Bayi Dalam Perut, Tapi Selamat Ke?
Benarkah Ada Risiko Penyakit Jantung Jika Amalkan Diet Tinggi Protein? Ini Jawapannya
Ditulis oleh Muhammad Wa'iz Disemak pada 26/04/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.